===Punte van Inligting=== '''Britse Parlementêre''' debat vereis van alle deelnemende sprekers om punte van inligting (PVI) te lig vir hul teenkant. Om 'n punt van inligting te opper moet die spreker tydens 'n teenkant se spreker se toespraak opstaan of hul hand in die lugsteek en wag totdat hul vraag aanvaar word. Indien die spreker 'n punt van inligting aanvaar gee die spreker die vloer oor aan die een wat 'n punt van inligting opper vir min of meer 15 sekondes vir daardie spreker om 'n vraag te stel of om 'n punt te maak. PVI's is belangrik in hierdie debatformaat omdat dit die geleentheid gee aan spanne wat reeds gepraat het of eers later praat om relevant te bly gedurende die hele debat. Die eerste asook die laaste minuut van elke spreker se toespraak word as beskermde tyd geag waartydens gee PVI's gelig mag word nie. Van Greunens is 2016 Santam Landbou kuilvoerkoning - AgriOrbit
Home Competitions Van Greunens is 2016 Santam Landbou Kuilvoerkoning
Finaliste in die 2016 Santam Landbou Nasionale Kuilvoerkompetisie.
“Die inskrywings vir die 2016 Santam Landbou Nasionale Kuilvoerkompetisie het ’n baie goeie standaard gehandhaaf. Dit is veral betekenisvol as jy in ag neem dat die produksie in ’n droogtejaar was, wat volumes en gehalte kan beïnvloed,” sê Richardt Venter, voorsitter van Kuilvoer SA.
Die Santam Landbou Nasionale Kuilvoerkompetisie, in samewerking met Veeplaas en Stockfarm, word sedert 2014 met groot sukses aangebied. Die kompetisie sal egter geensins moontlik wees sonder die ondersteuning van borge nie.
“Ons is dankbaar om van dag een af en reeds vir drie rondtes van die kompetisie die ondersteuning van Santam Landbou as naamborg te hê. In 2016 het Monsanto Suid-Afrika ook hul ondersteuning aan die bedryf bevestig deur as prysborg betrokke te raak. Net so belangrik is die ondersteuning van die kuilvoer-insetverskaffers wat die kompetisie ondersteun deur hul kliënte in te skryf,” sê Albert Loubser, redakteur van Veeplaas.
Die doel van die kompetisie is die bevordering van die kuilvoerbedryf in Suid-Afrika. “Die fokus is absoluut op produksie van gehalte-kuilvoer en ook die verbetering van die algemene gehalte van kuilvoer wat in Suid-Afrika geproduseer word,” sê Venter. Daarby is dit ook belangrik dat erkenning gegee word aan boerderye waar topgehalte-kuilvoer geproduseer word.
Venter sê beoordeling tydens die kompetisie word op ’n wetenskaplike basis gedoen. Plasings word gedoen volgens ’n hele aantal faktore wat in ’n formule saamgevat word om ’n finale punt te bepaal. “Die meeste van die faktore word beoordeel deur ontledings wat plaaslik en in die VSA gedoen word. Ander is beoordeling deur enkele observasies en metings wat op die plaas tydens monsterneming gedoen word.”
Besoeke vir monsterneming
Deur die loop van 2016 het twee spanne studente van twee universiteite hard gewerk om kuilvoermonsters op elk van die deelnemende plase te neem. Die top tien word deur die beoordelingsproses ná die monsterneming geïdentifiseer, waarna elk van dié finaliste besoek word om te verseker dat die boerdery se kuilvoerproduksie werklik ’n plek onder die beste tien waardig is.
Soos genoem, is die verbetering van die gehalte van kuilvoer wat geproduseer word ’n baie belangrike doelwit van die kompetisie. “Met dié doel in gedagte word gedetailleerde verslae ná die aankondiging van die wenner aan die deelnemers gegee. Hierdeur word areas waar verbeter kan word, uitgewys en kan selfs beter kuilvoer geproduseer word wat uiteindelik tot voordeel van die Suid-Afrikaanse veebedryf is.” Kyk hier na ’n Grootplaas-onderhoud waarin Richardt Venter die invloed van die droogte op die kompetisie asook tipiese foute wat gemaak is, bespreek.
Kuilvoer van enige gewas kan vir die kompetisie ingeskryf word. “Mieliekuilvoer is die algemeenste in Suid-Afrika en ons vind natuurlik dat die meeste van die inskrywings mieliekuilvoer is. Inskrywings van voersorghum-kuilvoer en hawerkuilvoer is ook ontvang.”
Volgens die kompetisiereëls is ’n kategorie slegs geldig as vyf inskrywings ontvang word. “Die jaar het ons soos gewoonlik ’n sterk mieliekuilvoerkategorie gehad en vir die eerste keer ook ’n sterk voersorghum-kuilvoerkategorie. In die kategorie vir hawerkuilvoer is egter net vier inskrywings ontvang en dus is net merietetoekennings in die kategorie oorhandig,” verduidelik Venter. -Marike Brits, Veeplaas
Die uitslae van die 2016 Santam Landbou Nasionale Kuilvoerkompetisie is as volg:
Die 2016 Santam Landbou Kuilvoerkoning is Van Greunen-boerdery. Biomin het dié boerdery ingeskryf. Van links is Gerhard Diedericks van Santam Landbou, Albert van Rensburg van Biomin, Cecile en Bennie van Greunen van Van Greunen-boerdery, Magda du Toit van Monsanto SA, Albert Loubser, redakteur van Veeplaas, prof Robin Meeske, voorsitter van die kompetisie se protokolkomitee, Richardt Venter van AgSci Unlimited en Niel Esterhuyse van Santam Landbou.
Van Greunen-boerdery (Bennie van Greunen)
Mafunyane (Manus Pretorius)
Pleasantview (Ian Oosthuizen)
DJ Legemaat (Job Legemaat)
JH Neethling (Hannes en Neels Neethling)
Lente (Leon Badenhorst)
Klipheuwel (JH Blanckenberg)
Eensgezind (Danie Louw)
Rockridge (Wynn Dedwith)
Westend Landgoed (Gert Scholtz)
Doornhoutrivier (Gert Wessels)
Walkton-vleis (Jaco van der Walt)
Kluitjieskraal (Jan Schoonwinkel)
Die tweede plek in die kategorie vir mieliekuilvoer is vir die derde jaar agtereenvolgens aan Mafunyane toegeken. Prof Robin Meeske, regs, voorsitter van die kompetisie se protokolkomitee, het saam met Gerhard Diedericks van Santam Landbou die prys aan Manus Pretorius oorhandig.
Limpopo-melkery het die derde plek behaal in die kategorie vir mieliekuilvoer. Gerhard Diedericks van Santam Landbou en JW van Niekerk, regs van Vitam het Willie du Preez gelukgewens.
Wynn Dedwith van Rockridge ontvang sy sertifikaat van Gerhard Diedericks van Santam Landbou. Hy is deur Monsanto SA ingeskryf.
Danie Louw van Eensgezind ontvang sy sertifikaat van Gerhard Diedericks van Santam Landbou. Hy is deur Afgri ingeskryf.
Phillip Blanckenberg van Klipheuwel ontvang sy sertifikaat van Gerhard Diedericks van Santam Landbou. Hy is deur Afgri ingeskryf.
Leon Badenhorst van Lente ontvang sy sertifikaat van Gerhard Diedericks van Santam Landbou. Hy is deur Kemin ingeskryf.
Neels Neethling van Rooikoppies ontvang sy sertifikaat van Gerhard Diedericks van Santam Landbou. Hy is deur Vitam ingeskryf.
Job Legemaat van Kaalfontein ontvang sy sertifikaat van Gerhard Diedericks van Santam Landbou. Hy is deur Afgri ingeskryf.
Thinus Gouws van Vitam ontvang namens Ian Oosthuizen van Pleasantview sy sertifikaat van Gerhard Diedericks van Santam Landbou. Oosthuizen is deur Vitam ingeskryf.
Die wenner in die kategorie vir voersorghum-kuilvoer is Westend Landgoed. Gert Scholtz, middel, ontvang die prys van Gerhard Diedericks van Santam Landbou en Willie Rossouw van ANH, deur wie Westend Landgoed ingeskryf is.
Doornhoutrivier was tweede in die kategorie vir voersorghum-kuilvoer. Maruzaan Booyse van Vitam, deur wie Doornhoutrivier insgeskryf is, het die prys namens Gert Wessels van Gerhard Diedericks van Santam Landbou ontvang.
Die derde plek in die kategorie vir voersorghum-kuilvoer is deur Walkton-vleis behaal. Jaco van der Walt ontvang die prys van Gerhard Diedericks van Santam Landbou. Walkton-vleis is deur ANH ingeskryf.
Klipheuwel ontvang ’n merietetoekenning in die kategorie vir hawerkuilvoer. Phillip Blackenberg ontvang die prys van Gerhard Diedericks van Santam Landbou.
Kluitjieskraal ontvang ’n merietetoekenning in die kategorie vir hawerkuilvoer. Jan Schoonwinkel ontvang die prys van Gerhard Diedericks van Santam Landbou.
Besoek die hutsmerk #Kuilvoerkoning op Facebook of Twitter vir meer oor die kompetisie. Besoek ook die kompetisie se blad op AgriOrbit vir meer nuus. Klik hier.
Previous articleThe state of dams across South Africa
Next articleBenefits of curbing poultry imports can reach beyond poultry industry